**Ministru kabineta noteikumu projekta “Kārtība atkritumu statusa piemērošanas izbeigšanai gumijas materiāliem, kas iegūti no nolietotām riepām” sākotnējās ietekmes novērtējuma ziņojums (anotācija**)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atkritumu apsaimniekošanas likuma 6. panta 1.1punkts paredz, ka Ministru kabinets nosaka kārtību, kādā piemērojami kritēriji blakusproduktiem un atkritumu statusa piemērošanas izbeigšanai.Ministru kabineta noteikumu projekts “Kārtība atkritumu statusa piemērošanas izbeigšanai gumijas materiāliem, kas iegūti no nolietotām riepām” (turpmāk – noteikumu projekts) attiecas uz gumijas materiāliem, kas pārstrādes rezultātā tiek iegūti no nolietotām riepām. Noteikumu projektā tiek paredzēts, ka nolietotu riepu pārstrādes veicējs izveido kvalitātes pārvaldības sistēmu, savukārt persona, kura ieved no nolietotām gumijas riepām iegūtas otrreizējās izejvielas no ārvalstīm, nodrošina, ka šīs izejvielas ir ražotas, ievērojot attiecīgās kvalitātes prasības. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atkritumu apsaimniekošanas likuma (turpmāk – AAL) 6. panta 11. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | AAL 6. panta 1.1punkts paredz, ka Ministru kabinets nosaka kārtību, kādā piemērojami kritēriji atkritumu statusa piemērošanas izbeigšanai.Pašreiz vispārīgi kritēriji atkritumu statusa piemērošanas izbeigšanai ir noteikti Ministru kabineta 2011. gada 19. aprīļa noteikumos Nr. 302 “Noteikumi par atkritumu klasifikatoru un īpašībām, kuras padara atkritumus bīstamus”, kuros nav paredzēti atkritumu statusa piemērošanas izbeigšanas kritēriji gumijas materiāliem, kas iegūti no nolietotām riepām. Ņemot vērā minēto, tiek izstrādāts noteikumu projekts, nosakot kārtību, kādā tiek piemērota atkritumu statusa izbeigšana gumijas materiāliem, kas iegūti no nolietotām riepām. Noteikumu projekts attiecas uz komersantiem, kuri veic nolietotu riepu mehānisku pārstrādi otrreizējās izejvielās (nolietotu riepu pārstrādes veicējiem), kā arī uz personām, kas atbildīgas par otrreizējo izejvielu ievešanu Latvijas teritorijā.Noteikumu projekta 1. pielikums ietver kritērijus atkritumu statusa piemērošanas izbeigšanai, kas attiecas uz nolietotām riepām, kuras tiek izmantotas otrreizējo izejvielu iegūšanai, kā arī uz nolietoto riepu pārstrādes procesu un iegūtajām otrreizējām izejvielām. Ar mērķi noteikt vienotu kārtību atkritumu statusa piemērošanas izbeigšanai minētajiem materiāliem, noteikumu projektā ietverti kritēriji (noteikumu projekta 1. pielikums), pēc kuriem vadoties tiek noteikts, vai materiāliem piemērojams otrreizējo izejvielu statuss. Nolietotu riepu pārstrādes veicējam jānodrošina atbilstība visiem noteikumu projektā ietvertajiem kritērijiem. Minētos kritērijus ir nepieciešams noteikt, lai veicinātu nolietoto riepu pārstrādi. Savukārt persona, kura atbildīga par otrreizējo izejvielu ievešanu Latvijas teritorijā, nodrošina, ka nolietotu riepu pārstrādes veicējs katrai otrreizējo izejvielu partijai pievieno brīvas formas apliecinājumu ar informāciju par sūtījuma raksturīgajām fizikālajām un ķīmiskajām īpašībām, kā arī informāciju par otrreizējo izejvielu nolietotu riepu pārstrādes veicēju. Nolietotas riepas (atkritumu kods 160103)[[1]](#footnote-3) tiek uzglabātas riepu savākšanas un uzglabāšanas laukumos, autoservisos, kuros veic riepu montāžu – balansēšanu, nolietoto transportlīdzekļu pārstrādes uzņēmumos, specializētos riepu montēšanas servisos, lauksaimniecības tehnikas remonta darbnīcās, dažādu šķiroto atkritumu uzglabāšanai paredzētos laukumos, kuru apsaimniekotājiem ir atkritumu apsaimniekošanas atļaujas vai  B kategorijas piesārņojošās darbības atļaujas (atkritumu apsaimniekošanas iekārtas). Saskaņā ar Valsts vides dienesta sniegto informāciju 2016. gadā  Latvijā bija 159 nolietotu riepu savākšanas vai pieņemšanas vietas, no tām 36 ir videi kaitīgu preču atkritumu savākšanas punkti.Latvijā apsaimniekoto riepu apjomi[[2]](#footnote-4)

|  |  |  |  |  |
| --- | --- | --- | --- | --- |
|  | 2013 | 2014 | 2015 | 2016 |
| Latvijā ievesto un tirgū novietoto riepu daudzums (t) | 12762 | 15115 | 15918 | 15003 |
| Savākts (t) | 8657 | 9599 | 11 071 | 9492 |
| Pārstrāde, reģenerācija (t) | 7452 | 8187 | 9243 | 9260 |
| Pārstrādāts % no Latvijā ievestā un tirgū novietotā | 58 | 54 | 58 | 61 |

Lielākie riepu pārstrādes uzņēmumi ir SIA “VVV RECYCLING”, SIA “E Daugava”, SIA “Cemex”, SIA “AK LRPMK”.Tāpat arī nolietotas riepas gala pārstrādei tiek vestas uz Lietuvu un Poliju un eksportētas uz Indiju.Noteikumu projekts attiecas uz gumijas materiāliem, kuri pārstrādes rezultātā tiek iegūti no nolietotām riepām. Noteikumu projektā tiek paredzēts, ka komersants, kurš iegūst minētos gumijas materiālus – otrreizējās izejvielas, izveido kvalitātes pārvaldības sistēmu attiecībā uz gumijas materiālu ražošanu no nolietotām riepām, lai nodrošinātu nolietotu riepu pārstrādes procesa izsekojamību. Kvalitātes pārvaldības sistēmā nolietotu riepu pārstrādes veicējs ietver detalizētu riepu pārstrādes procesa aprakstu, kurā ietilpst vismaz šāda informācija: 1) nolietotu riepu pārstrādes procesa kvalitātes uzraudzības apraksts, 2) otrreizējo izejvielu kvalitātes atbilstības kritēriji un paškontroles kritēriji, 3) izmantotā paraugu ņemšanas metodika, 4) paraugiem veiktās fizikālās un ķīmiskās analīzes, 5) otrreizējo izejvielu marķējums, iepakošanas un glabāšanas procesa apraksts, 6) nolietotu riepu atbilstības un noraidīšanas kritēriji, 7) kontroles pasākumu veidi nolietotu riepu atbilstības izvērtēšanai un kontroles pasākumu rezultātu dokumentēšanas veids,8) pilna nolietotu riepu pārstrādes procesa cikla apraksts, tostarp procesā radīto atkritumu turpmāka apsaimniekošana un uzglabāšanas noteikumi, 9) informācija par nolietotu riepu pārstrādes veicēja speciālistiem, kas ir atbildīgi par katru nolietotu riepu pārstrādes procesa posmu, nolietotu riepu pārstrādes procesa iespējamie apjomi.Papildus tam arī kvalitātes pārvaldības sistēmā nolietotu riepu pārstrādes veicējam jāiekļauj apraksts par potenciālām otrreizējo izejvielu realizācijas iespējām, aprakstot potenciālo noieta tirgu un reālas konkrētā veida otrreizējo izejvielu izmantošanas iespējas Latvijā, vai aprakstot, valstis, uz kurām plānots otrreizējo izejvielu eksports.Noteikumu projekta 5. punkts paredz, ka katrai atkritumu partijai (sūtījuma vienību kopai) ir pievienota pārstrādes darbības veicēja deklarācijas kopija ar informāciju par to, ka no nolietotām riepām iegūtais materiāls atbilst šo noteikumu prasībām.Lai nodrošinātu, ka atkritumu apsaimniekošanas jomas kompetentajām institūcijām (Valsts vides dienestam, Vides aizsardzības un reģionālās attīstības ministrijai) pieejama noteikumu projekta pasākumu kontroles veikšanai nepieciešamā informācija, noteikumu projekta 6. punkts paredz, ka nolietotu riepu pārstrādes veicējs sagatavoto atbilstības deklarāciju glabā piecus gadus pēc atbilstības deklarācijas sagatavošanas datuma un iesniedz to 10 darbdienu laikā pēc atkritumu apsaimniekošanas jomas kompetento institūciju pieprasījuma. Papildus noteikumu projekta 15. punkts paredz, ka nolietotu riepu pārstrādes veicējs vai par otrreizējo izejvielu ievešanu Latvijas teritorijā atbildīgā persona pēc minēto atkritumu apsaimniekošanas jomas kompetento institūciju rakstiska pieprasījuma nodrošina piekļuvi visām ar nolietotu riepu pārstrādi un uzglabāšanu saistītajām teritorijām, telpām, dokumentācijai un personālam, lai pārliecinātos par šo noteikumu prasību izpildi.Noteikumu projekts neattiecas uz no nolietotām riepām iegūtu gumijas materiālu sadedzināšanu ar enerģijas reģenerāciju vai bez tās, pirolīzi, plazmolīzi, gazifikāciju un līdzīgiem tehnoloģiskiem procesiem, kuru rezultātā tiek izmainītas gumijas materiālu raksturīgās fizikālās vai ķīmiskās īpašības. Noteikumu projekts attiecas vienīgi uz gumijas materiāliem, kas iegūti no nolietotām riepām to mehāniskas pārstrādes ceļā. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Valsts vides dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kuri veic nolietoto riepu pārstrādi, ražotāju atbildības sistēmas, riepu importētāji, sabiedrība kopumā. |
| 2. | Tiesiskā regulējuma ietekme uz tautsaimniecību un administratīvo slogu | Ja komersanti vēlas, lai to no nolietotām riepām saražotie gumijas materiāli vairs netiek uzskatīti par atkritumiem, bet par otrreizējām izejvielām – tiem ir jāizveido kvalitātes pārvaldības sistēma, kā arī jānodrošina gumijas materiālu pārstrādes atbilstība noteikumu projektā noteiktajiem kritērijiem.Projekta tiesiskā regulējuma ietekme uz tautsaimniecību un sabiedrības mērķa grupām – uz maziem, vidējiem uzņēmumiem, mikrouzņēmumiem un jaunuzņēmumiem un uz nevalstiskajām organizācijām nebūs ievērojama. Projektam būs pozitīva ietekme uz vidi, veselību, Nacionālā attīstības plāna rādītājiem mikrolīmenī un makrolīmenī, jo tiesiskais regulējums risinās riepu pārstrādes jautājumu, mazinās vides piesārņojumu un potenciālos draudus iedzīvotāju veselībai, attīstīs arī konkurenci atkritumu pārstrādes jomā. |
| 3. | Administratīvo izmaksu monetārs novērtējums | Administratīvo izmaksu novērtējumā iekļauts aprēķins par noteikumu projektā minētās kvalitātes pārvaldības sistēmas izveidošanu un tās uzturēšanas izmaksām.C = (f x l+k) x (n x b), kur**C** – kvalitātes pārvaldības sistēmas izveidošanas un uzturēšanas izmaksas;**f** – stundas samaksas likme privātajā sektorā – aprēķināta, dalot vidējo mēneša algu privātajā sektorā (pēc Centrālās statistikas pārvaldes tīmekļvietnes [www.csb.gov.lv](http://www.csb.gov.lv) datiem 2016. gadā tā bija 845,00 *euro/*mēnesī) ar Darba likuma 131. panta pirmajā daļā minēto normālo darba laiku (40 stundas nedēļā x 4 = 160 stundas mēnesī) = 5,28 *euro*/stundā;**l** – laika patēriņš, kas nepieciešams, lai izveidotu noteikumu projektā paredzēto kvalitātes pārvaldības **–** 40 stundas;**k** – kvalitātes pārvaldības sistēmas izveidošanas izmaksas – 5 000*euro*;**n** – komersantu skaits, uz ko attiecas projektā paredzētās prasības –pašlaik tie ir 6 komersanti;**b** – kvalitātes pārvaldības sistēmas izveidošanas biežums – 1 reizi.Aprēķins: C = (5,28 x 40+5 000) x (6 x 1) = 31 267,20 *euro* |
| 4. | Atbilstības izmaksu monetārs novērtējums | Atbilstības nodrošināšanas izmaksas ir līdzvērtīgas administratīvajām izmaksām, kas tiek rēķinātas pēc anotācijas II. sadaļas 3.punktā minētās formulas, tomēr precīzu novērtējumu ir iespējams veikt tikai brīdī, kad ir skaidrs komersantu skaits, kas iesaistīsies gumijas materiālu, kas iegūti no nolietotām riepām, ražošanā. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Saistības pret Eiropas Savienību | Eiropas Parlamenta un Padomes 2006. gada 14. jūnija Regula (EK) Nr. 1013/2006 par atkritumu sūtījumiem vienībāmJa, ievedot no nolietotām riepām iegūtu gumijas materiālu no citām valstīm, kompetentās nosūtīšanas un galamērķa iestādes nevar vienoties par gumijas materiāla klasifikāciju, piemēro Eiropas Parlamenta un Padomes 2006. gada 14. jūnija Regulas (EK) Nr. 1013/2006 par atkritumu sūtījumiem 28. panta 1. punkta nosacījumu. |

|  |
| --- |
| **1. tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Eiropas Parlamenta un Padomes 2006. gada 14. jūnija Regula (EK) Nr. 1013/2006 par atkritumu sūtījumiem (turpmāk – Regula Nr. 1013/2006);2. Eiropas Komisijas (ES) 2014. gada 18. decembra Regula Nr. 1357/2014, ar ko aizstāj III pielikumu Eiropas Parlamenta un Padomes Direktīvai 2008/98/EK par atkritumiem un par dažu direktīvu atcelšanu (turpmāk – Regula Nr. 1357/2014)3. Eiropas Parlamenta un Padomes Regula (EK) Nr. 850/2004 (2004. gada 29. aprīlis) par noturīgiem organiskajiem piesārņotājiem, ar ko groza Direktīvu 79/117/EEK (turpmāk – Regula Nr. 850/2004);4. Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (turpmāk – REACH Regula). |
| **A** | **B** | **C** | **D** |
| Regulas Nr. 1013/2006 28. panta 1. punkts | 11. punkts | Atbilst pilnībā | Netiek noteiktas stingrākas prasības nekā regulā. |
| Regulas Nr. 1357/2014 pielikums | 1. pielikuma 1.2. apakšpunkts | Atbilst pilnībā | Netiek noteiktas stingrākas prasības nekā regulā. |
| Regulas Nr. 850/2004 IV pielikums | 1. pielikuma 1.2. apakšpunkts | Atbilst pilnībā | Netiek noteiktas stingrākas prasības nekā regulā. |
| REACH Regulas XVII pielikums | 1. pielikuma 1.3. apakšpunkts | Atbilst pilnībā | Netiek noteiktas stingrākas prasības nekā regulā. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Ņemot vērā, ka noteikumu projekts ir uzskatāms par tehnisko noteikumu projektu, par to tiks sniegta informācija Eiropas Komisijai atbilstoši Ministru kabineta 2010. gada 23. februāra instrukcijā Nr. 1 “Kārtība, kādā valsts pārvaldes iestādes sniedz informāciju par tehnisko noteikumu projektiem” noteiktai kārtībai. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts 2018. gada 18. janvārī ievietots Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv), līdz ar to ieinteresētajām personām tika sniegta iespēja izteikt viedokli un sniegt priekšlikumus. |
| 3. | Sabiedrības līdzdalības rezultāti | Saņemti atzinumi no SIA “Latvijas Nacionālais akreditācijas birojs”, SIA “Eko Recycling”, biedrības “Asociācijas bīstamo atkritumu apsaimniekošanai”, AS “Latvijas Zaļais punkts”. Atzinumos sniegtie priekšlikumi tika ņemti vērā, kā arī pārrunāti ar iesaistītajām organizācijām. Tāpat arī visas minētās, kā arī citas ar noteikumu projekta skarto jomu saistītas organizācijas, tika iesaistītas noteikumu projekta izstrādē, tai skaitā piedaloties 2018. gada 21. marta starpinstitūciju sanāksmē un izsakot viedokli par noteikumu projektu klātienē. To skaitā bija Latvijas Nacionālais akreditācijas birojs, SIA “Eko Recycling”, biedrība “Latvijas Asociācija bīstamo atkritumu apsaimniekošanai”, SIA “E Daugava”, SIA “Eko Osta”, biedrība “Vides aizsardzības klubs”, SIA “Zaļā josta”. Starpinstitūcijas laikā saņemtie priekšlikumi izvērtēti, iespēju robežās ņemti vērā un iestrādāti noteikumu projekta redakcijā. Par visiem priekšlikumiem panākta vienošanās. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts vides dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Vides aizsardzības un

reģionālās attīstības ministrs Kaspars Gerhards

Vides aizsardzības un reģionālās attīstības ministrijas

valsts sekretārs Rinalds Muciņš

Doniņa 67026515

ilze.donina@varam.gov.lv

Slaidiņa 67026487

natalija.slaidina@varamm.gov.lv

1. Ministru kabineta 2011. gada 19. aprīļa noteikumi Nr. 302 “Noteikumi par atkritumu klasifikatoru un īpašībām, kuras padara atkritumus bīstamus” [↑](#footnote-ref-3)
2. Latvijas vides aizsardzības fonda administrācijas dati, pieejami Latvijas vides aizsardzības fonda administrācijas tīmekļvietnē [www.lvafa.gov.lv](http://www.lvafa.gov.lv) [↑](#footnote-ref-4)